Άιρες Αλί

Ο  Άιρες Αλί (Aires Bonifácio Ali, γενν. στις 6 Δεκεμβρίου 1955) είναι πολιτικός της Μοζαμβίκης. Χρημάτισε Πρωθυπουργός από τις 16 Ιανουαρίου 2010 ως τις 8 Οκτωβρίου 2012. 

 Καριέρα 
Ο Αλί υπηρέτησε ως κυβερνήτης της επαρχίας Νιάσσα (1995-2000)All Africa.com, Mozambique: Guebuza Announces New Government, 18 Ιανουαρίου 2010. και της επαρχίας Ινιαμπάνε από το 2000 ως το 2004. Το 2005 ανέλαβε υπουργός παιδείας στην κυβέρνηση του προέδρου Αρμάντο Γκεμπούζα. Ως υπουργός μεταξύ άλλων υπέγραψε συμφωνία με την Ολλανδία για την επιχορήγηση προγραμμάτων για την ανώτερη εκπαίδευσηAIM , Holland finances higher education, 5 Νοεμβρίου 2009.. Παρέμεινε υπουργός ως το 2010. Στις 16 Ιανουαρίου 2010 διορίστηκε πρωθυπουργός και διαδέχθηκε στο αξίωμα τη Λουίζα Ντιόγκο. Η επίσημη ορκωμοσία της κυβέρνησης έγινε στις 18 Ιανουαρίου. Είναι επί πολλά χρόνια φίλος του Γκεμπούζα, γεγονός που μπορεί να σημαίνει, σύμφωνα με αναλυτές, ότι προαλείφεται από τον ίδιο για τη διαδοχή στην προεδρία.News 24, New Moz PM takes office, 18 Ιανουαρίου 2010..

Το 2012 αντικαταστάθηκε στην πρωθυπουργία από τον Αλμπέρτο Βακίνα.

 Παραπομπές 

Εξωτερικοί σύνδεσμοι


Αιρες